Veli-Karri Suominen

Veli-Karri Suominen (s. 12. helmikuuta 1991) on suomalainen kreikkalais-roomalaisen tyylin painija. Hän edustaa Viipurin VoimailijoitaSuominen, Veli-Karri (FIN) edustettuaan aiemmin Helsingin Paini-Miehiä.http://hpm.pp.fi/painijat/vk.htm  Hänen valmentajinaan ovat toimineet Jukka Loikas ja Grigori Davidyan.

74 kilogramman painoluokassa painivan Suomisen merkittävin kansainvälinen sijoitus on maailmanmestaruuskilpailujen viides sija Budapestistä 2013. Vuoden 2012 EM-kilpailuihissa hän oli 24:s. Suominen on paininut palkintosijoille Vantaan painicupissa, Herman Kare- ja Arto Haavisto-turnauksissa. Lisäksi hänellä on Pohjoismaiden mestaruus vuodelta 2012. Suominen voitti juniorien (alle 20-vuotiaiden) MM-pronssia vuonna 2010, minkä lisäksi hänellä on nuortensarjojen Pohjoismaiden- ja Itämeren alueen mestaruuskilpailujen mitaleita yhteensä neljä kappaletta. Suomen mestaruuden Suominen on voittanut sekä kreikkalais-roomalaisessa- että vapaapainissa kerran, ja molemmat painimuodot mukaan luettuna hänellä on viisi miesten sarjan SM-mitalia.

 Elämä ja urheilu-ura 
 Nuorten arvokilpailuja 

Suominen syntyi 12. helmikuuta 1991. Hän aloitti painin vuonna 2000. Vuoden 2005 kadettien (alle 17-vuotiaiden) Pohjoismaiden-mestaruuskilpailuissa hän saavutti pronssia sarjassa 54 kg. Kaksi vuotta myöhemmin hän voitti saman kilpailun 69 kilogramman painoluokassa ja saavutti pronssia Baltic Youth Gamesista kadettien 76 kg:n sarjassa.

Vuonna 2008 kadettien EM-kilpailuissa Suominen oli 11:s. Seuraavana vuonna hän siirtyi juniorien (alle 20-vuotiaiden) ikäluokkaan, jonka MM-kilpailuissa hän sijoittui sarjassa 74 kg viidenneksi hävittyään pronssiottelussa eteläkorealaiselle Kim Jin-hyeokille.https://www.iat.uni-leipzig.de/datenbanken/dbwrestling/daten.php?spid=567FCC47A124438882018C2F03C09F0E&kaempfe=1&wkid=5F718866E50F4A3D8811E274D60EC4CE&gkl=5&spid=567FCC47A124438882018C2F03C09F0E Vuonna 2010 Suominen kärsi kivusta olkapäässä ja kävi olkapääleikkauksessa.http://www.lansi-uusimaa.fi/artikkeli/34957-vihdin-suominen-paini-mm-pronssia Hän oli kesäkuussa juniorien EM-kilpailuissa sarjan 74 kg 25:s. Juniorien MM-kilpailuissa Budapestissa heinäkuussa samassa sarjassa paininut Suominen hävisi välierässään venäläiselle Roman Vlasoville, mutta voitti pronssia voitettuaan ratkaisevassa ottelussa sveitsiläispainijan. Marraskuussa Suominen kilpaili ensimmäisessä aikuisten kansainvälisessä turnauksessaan sijoittuen Arto Haavisto -turnauksessa sarjan 74 kg viidenneksi. Tammikuussa 2011 hän oli Herman Kare -turnauksessa seitsemäs samassa painoluokassa.

Toukokuussa 2011 juniorien Pohjoismaiden-mestaruuskilpailuissa Suominen saavutti pronssia sarjassa 84 kg, ja juniorien EM-kilpailuissa hän oli viides 74 kg:n sarjassa. Juniorien MM-kilpailujen 74 kg:n painoluokassa Suominen sijoittui kymmenenneksi hävittyään kolmannen ottelunsa pronssia voittaneelle puolalaispainijallehttps://www.iat.uni-leipzig.de/datenbanken/dbwrestling/daten.php?spid=567FCC47A124438882018C2F03C09F0E&kaempfe=1&wkid=75272357795B4D08BCD18FF09666490A&gkl=5&spid=567FCC47A124438882018C2F03C09F0E.

 Yleiseen sarjaan 

Aikuisten sarjaan siirryttyään Suominen sijoittui marraskuussa 2011 Vantaan painicupissa sarjassa 74 kg toiseksi hävittyään selätyksellä venäläispainijalle.http://yle.fi/urheilu/lajit/muut/paini/2011/11/vantaan_painien_paras_anti_quotpaini_on_taas_kivaaquot_3042455.html Arto Haavisto -turnauksessa hän oli viides sarjassa 84 kg ja Haparanda Cupissa kuudes sarjassa 74 kg. Vuoden 2012 Suominen avasi kansainvälisesti Herman Kare -turnauksessa ollen kolmas. Belgradin EM-kilpailuissa hän hävisi avausottelunsa lopulta pronssille yltäneelle Liettuan Aleksandr Kazakevitšille ja oli 24:s. Huhtikuun olympiakarsinta ei tuottanut Suomiselle paikkaa Lontoon kisoihin, mutta toukokuussa hän voitti Pohjoismaiden mestaruuden. Suomisen vuosi jatkui opiskelijoiden MM-kilpailujen 12. sijalla ja päättyi Arto Haavisto -turnauksen sarjapronssiin. Vuonna 2013 Suominen oli kesäkuussa Saksan Grand Prix'n viides ja heinäkuussa opiskelijoiden MM-kilpailuissa 11:s.

Syyskuun MM-kilpailuissa Budapestissa Suominen teki läpimurtonsa aikuisten kansainväliselle tasolle sijoituttuaan viidenneksi. Ensimmäisessä ottelussaan intialaispainijan voittanuthttp://yle.fi/urheilu/suomalaisella_painilupauksella_vahva_mm-debyytti/6843625?ref=leiki-es ja toisessa ottelussaan uzbekistanilaisvastustajansa selättänythttp://yle.fi/urheilu/suomalaisyllattaja_selatyksella_puolivalieriin_-_vastassa_olympiavoittaja/6843662 Suominen kohtasi puolivälierässään hallinneen olympiavoittajan ja maailmanmestaruuden vieneen Kim Hyeon-woon, joka voitti kohtaamisen pistein 1–5.http://yle.fi/urheilu/olympiavoittaja_paatti_suomalaisyllattajan_voittokulun/6843693 Keräilyottelussa Suominen voitti kiinalaispainijan, mutta pronssiottelussa Turkin Emrah Kuş oli selkeästi nuorta suomalaista vahvempi.http://yle.fi/urheilu/suomisen_hienot_mm-painit_paattyivat_tappioon_pronssiottelussa/6843919

 Yksityiselämä 

Suominen on asunut Vihdissä, mutta on harkinnut opiskelua Pietarissa, Venäjällä, missä hän on harjoitellut paljon. Suominen suoritti ylioppilastutkintonsa loppuun keväällä 2010 Helsingin Suomalais-venäläisessä koulussa.

 Saavutukset 

Sarja 74 kg, ellei toisin mainittu.
 MM-kilpailut: viides 2013
 EM-kilpailut: 24:s 2012
 Pohjoismaiden mestaruuskilpailut: kultaa 2012
 Opiskelijoiden maailmanmestaruuskilpailut: 11:s 2013, 12:s 2012
 Vantaan painicup: toinen 2011
 Herman Kare -turnaus: kolmas 2012
 Arto Haavisto -turnaus: kolmas 2012
 Saksan Grand Prix: viides 2013
 Juniorien (alle 20-vuotiaiden) MM-kilpailut: pronssia 2010, viides 2009
 Juniorien EM-kilpailut: parhaimmillaan viides 2011
 Juniorien PM-kilpailut: pronssia 2011 (84 kg)
 Baltic Youth Games: pronssia 2007 (76 kg)
 Kadettien (alle 17-vuotiaiden) PM-kilpailut: kultaa 2007 (69 kg), pronssia 2005 (54 kg)
 SM-kilpailut: kreikkalais-roomalaisessa painissa kultaa 2012,http://viipurinvoimailijat.sporttisaitti.com/tiedotearkisto/?num=13979 pronssia 2010 ja 2011, vapaapainissa kultaa 2010, hopeaa 2005 (55 kg)

 Lähteet 


 Viitteet 

Luokka:Suomalaiset kreikkalais-roomalaisen tyylin painijat
Luokka:Vuonna 1991 syntyneet
Luokka:Elävät henkilöt